Diari Oficial de la Generalitat Valenciana


Sumari del DOGV 6493, del 01-04-2011 (2011/3812)

Resolució de 29 de març de 2011, de la Conselleria d'Infraestructures i Transport, relativa al desistiment d'adjudicació de l'expedient 2010/06/259. Servici de vigilància del port de Dénia (Alacant).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6493

Data del DOGV
:   01-04-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/3812


Data del document
:   29-03-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució de 29 de març de 2011, de la Conselleria d'Infraestructures i Transport, relativa al desistiment d'adjudicació de l'expedient 2010/06/259. Servici de vigilància del port de Dénia (Alacant). [2011/3812]  
Vista la proposta del director general de Ports, Aeroports i Costes, de 22 de març de 2011, en relació amb el desistiment del procediment d'adjudicació de l'expedient CMAYOR/2010/06/259. Servici de vigilància del port de Dénia (Alacant),  
  
Antecedents de fet  
  
1. Per Resolució del conseller d'Infraestructures i Transport, de 10 de febrer de 2011, s'aprova l'expedient de contractació, inclòs el plec de clàusules administratives particulars i annexos, la despesa que comporta i es disposa l'obertura del procediment d'adjudicació a l'oferta econòmicament més avantatjosa.   
2. L'anunci de licitació es va publicar en el Diari Oficial de la Comunitat Valenciana número 6467, de 24 de febrer de 2011.  
3. Atés que el plec de clàusules administratives particulars conté criteris de valoració de les ofertes referents a l'oferent i no a l'objecte del contracte.  
4. Consta informe de l'Advocacia General de 25 de març de 2011.  
  
  
Fonaments de dret  
  
1. L'article 194 de la Llei 30/2007, de 30 d'octubre, de Contractes del Sector Públic, establix que «...l'òrgan de contractació té la prerrogativa d'interpretar els contractes administratius, resoldre els dubtes que n'oferisca el compliment, modificar-los per raons d'interés públic, acordar-ne la resolució i determinar els efectes d'esta».  
2. L'article 134 de la Llei 30/2007, de 30 d'octubre, de Contractes del Sector Públic, establix, en el punt primer, que per a la valoració de les proposicions i la determinació de l'oferta econòmicament més avantatjosa s'hauran de tindre en compte criteris directament vinculats a l'objecte del contracte.  
3. D'acord amb el que establix l'article 139 de la Llei 30/2007, de 30 d'octubre, de Contractes del Sector Públic, en l'apartat quart, es podrà acordar per l'òrgan de contractació el desistiment del procediment abans de l'adjudicació, en virtut d'una infracció no esmenable de les normes de preparació del contracte o de les reguladores del procediment d'adjudicació.  
4. El conseller d'Infraestructures i Transport és competent per a adoptar la present resolució en virtut de les facultats previstes en l'article 28 de la Llei 5/1983, de 30 de desembre, del Consell.   
Vistos els preceptes legals i la resta de disposicions de general i pertinent aplicació, resolc:  
Desistir del procediment d'adjudicació de l'expedient CMAYOR/2010/06/259. Servici de vigilància del port de Dénia (Alacant), i que s'allibere el crèdit retingut de 909.811,86 euros IVA inclòs.  
  
Contra la present resolució es podrà interposar un recurs especial en matèria de contractació amb caràcter potestatiu, davant este òrgan de contractació, en el termini de 15 dies hàbils, comptadors des de l'endemà de la notificació. Es presentarà l'escrit d'interposició davant del Registre General de la Conselleria d'Infraestructures i Transport, d'acord amb el que establixen els articles 310 i següents de la Llei 30/2007, de 30 d'octubre, de Contractes del Sector Públic, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, d'acord amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
Tot això sense perjudici que es puga interposar qualsevol altre recurs que es considere oportú.  
  
València, 29 de març de 2011.- El conseller d'Infraestructures i Transport, p. s. (article 5 del Decret 117/2007, de 27 de juliol, del Consell), el sotssecretari: Gaspar Peral Ribelles.